**David Odonkor** (lahir 21 Februari 1984) merupakan bekas pemain bola sepak profesional Jerman yang bermain di posisi sayap. Beliau kini merupakan pengurus bagi pasukan TuS Dornberg.

Beliau memulakan kerjaya profesionalnya pada usia awal 20an. Beliau bermain bersama Borussia Dortmund hampir kira-kira 100 perlawanan. Pada akhir kariernya, beliau menghabiskan masanya di Real Betis dengan kecederaan panjang yang dialaminya

Odonkor tampil dengan pasukan kebangsaan Jerman pada satu edisi Piala Dunia dan satu Kejohanan Eropah.

Kerjaya kelab
-------------

### Borussia Dortmund

Odonkor dilahirkan di Bünde, Jerman Barat. Ibu beliau merupakan orang Jerman manakala sebelah bapanya adalah orang Ghana. Beliau membuat debut untuk Borussia Dortmund pada 3 Mac 2002 ketika usianya 18 tahun pada perlawanan menentang FC St. Pauli. Selepas menghabiskan satu musim bersama pasukan kedua Dortmund, beliau ditawarkan untuk bermain pasukan pertama Borussia dan membantu pasukannya untuk menduduki tempat keenam liga pada musim 2003-04.

Pada musim 2005-06, Odonkor hanya terlepas satu perlawanan liga. Pada 26 November 2005, beliau menjaringkan satu gol dan membuat hantaran pada perlawanan menentang 1. FC Nürnberg, Dortmund menang 2-1. Selepas perlawanan itu, beliau telah menarik perhatian Real Betis lalu membelinya dengan harga 6 juta euro.

### Real Betis

Musim pertama Odonkor di Real Betis tampak lebih mundur apabila beliau hanya bermain 13 perlawanan liga kerana beliau mengalami kecederaan lutut yang serius. Pada musim keduanya, beliau mengalami kecederaan lutut sekali lagi menyebabkan beliau berehat selama tiga bulan.

Pada 4 Mei 2008, Odonkor kembali dari bangku simpanan dengan menjaringkan gol pertamanya untuk Betis pada perlawanan seri 1-1 bertemu Almeria. Selepas pulang dari perlawanan antarabangsa, Odonkor sekali lagi membuat pembedahan buat kali ketiga pada perpindahan musim sejuk 2008-09. Pada 2009, Real Betis tersingkir dari La Liga lalu bertanding di divisyen kedua. Ini membuatkan beliau terlepas baki perlawanan musim 2009-10.

Betis kembali ke La Liga semula pada hujung musim 2010-11 tetapi Odonkor bukan sebahagian daripada pasukan tersebut kerana mengalami kecederaan.

### Tahun-tahun akhir

Pada 28 Julai 2011, Odonkor tiba di Rangers untuk perbicaraan kontrak selepas kontraknya di Real Betis hampir tamat. Walau bagaimanapun, beliau tidak dapat menandatangani kontrak bersama Rangers lalu menandatangani kontrak bersama Alemannia Aachen yang bermain di divisyen kedua.

Pada musim panas 2012, selepas Alemannia tersingkir ke divisyen ketiga, Odonkor berpindah ke FC Hoverla Uzhhorod di Liga Perdana Ukraine.

Pada September 2013, selepas mengalami kecederaan buat beberapa bulan, Odonkor secara rasminya membuat persaraan bola sepak.

Kerjaya antarabangsa
--------------------

Odonkor menerima panggilan daripada Jürgen Klinsmann untuk skuad Piala DUnia 2006. Odonkor membuat debut untuk pasukan kebangsaan Jerman pada perlawanan persahabatan menentang Jepun. Pada perlawanan kedua peringkat kumpulan Piala Dunia 2006, bermain bermain sebagai perlawanan gantian lalu membuat hantaran kepada Oliver Neuville untuk menjaringkan gol kemenangan pada masa kecederaan menentang Poland.

Odonkor dipanggil oleh Joachim Löw untuk perlawanan Euro 2008. Beliau bermain sebagai pemain gantian pada separuh masa kedua menentang Croatia, Jerman tewas 1-2.

### Gol antarabangsa

| # | Tarikh | Lokasi | Pasukan lawan | Skor | Keputusan | Kejohanan |
| --- | --- | --- | --- | --- | --- | --- |
| 1 | 12 September 2007 | Cologne, Jerman |  Romania | **2**–1 | 3–1 | Persahabatan |

Penghargaan
-----------

### Kelab

Borussia Dortmund
* Bundesliga: 2001–02

### Antarabangsa

Jerman
* Piala Dunia FIFA: 2006 (Tempat ketiga)
* Kejohanan Bola Sepak Eropah: 2008 (Naib juara)

Catatan
-------

1. ↑  Acedo, Francisco. "Odonkor blow for Betis". Sky Sports. Dicapai pada 5 May 2011.
2. ↑  "Soccer-Round-up-Injured Odonkor hopes to be back next month". Reuters. 23 May 2007. Diarkibkan daripada yang asal pada 2015-10-05. Dicapai pada 5 May 2011.
3. ↑  "Odonkor steps into Joaquín's shoes". UEFA.com. 29 August 2006. Diarkibkan daripada yang asal pada 2011-10-05. Dicapai pada 15 May 2010.
4. ↑  "Almeria 1–1 Real Betis". ESPN Soccernet. 4 May 2008. Diarkibkan daripada yang asal pada 2012-10-24. Dicapai pada 5 May 2011.
5. ↑  "Odonkor in Gers trial". Rangers FC. 28 July 2011. Dicapai pada 28 July 2011.[*pautan mati kekal*]
6. ↑  "Germany's Eilts opts for experience". UEFA.com. 15 May 2006. Dicapai pada 15 May 2010.[*pautan mati kekal*]
7. ↑  "Germany 1–0 Poland". BBC Sport. 14 June 2006. Dicapai pada 15 September 2011.

Pautan luar
-----------

* David Odonkor di fussballdaten.de (dalam bahasa Jerman)
* BDFutbol profile
* (Inggeris) Profil David Odonkor di National-Football-Teams.com

| Skuad Jerman |
| --- |
| 

| * l
* b
* s
Skuad Jerman – Tempat ketiga Piala Dunia FIFA 2006 |
| --- |
| 
* 1 Lehmann
* 2 Jansen
* 3 Friedrich
* 4 Huth
* 5 Kehl
* 6 Nowotny
* 7 Schweinsteiger
* 8 Frings
* 9 Hanke
* 10 Neuville
* 11 Klose
* 12 Kahn
* 13 Ballack (k)
* 14 Asamoah
* 15 Hitzlsperger
* 16 Lahm
* 17 Mertesacker
* 18 Borowski
* 19 Schneider
* 20 Podolski
* 21 Metzelder
* 22 Odonkor
* 23 Hildebrand
* Jurulatih: Klinsmann

 | Jerman |

| * l
* b
* s
Skuad Jerman – Euro 2008 |
| --- |
| 
* 1 Lehmann
* 2 Jansen
* 3 Friedrich
* 4 Fritz
* 5 Westermann
* 6 Rolfes
* 7 Schweinsteiger
* 8 Frings
* 9 Gómez
* 10 Neuville
* 11 Klose
* 12 Enke
* 13 Ballack (k)
* 14 Trochowski
* 15 Hitzlsperger
* 16 Lahm
* 17 Mertesacker
* 18 Borowski
* 19 Odonkor
* 20 Podolski
* 21 Metzelder
* 22 Kurányi
* 23 Adler
* Jurulatih: Löw

 | Jerman |

 |

| Persondata |
| --- |
| Nama | Odonkor, David |
| Nama alternatif |  |
| Pemerihalan ringkas | German footballer |
| Tarikh kelahiran | 21 February 1984 |
| Tempat kelahiran | Bünde, West Germany |
| Tarikh kematian |  |
| Tempat kematian |  |